ראשיכל החדשותטיולים, תיירות ותרבותמנהיגי העולם יתארחו במלון "המלך דוד"
מנהיגי העולם יתארחו במלון "המלך דוד"
מלון "המלך דוד" בירושלים יארח מנהיגים מרחבי העולם שיגיעו לישראל לרגל ציון יום השנה ה-75 לשחרור אושוויץ.
המלון יארח בין היתר את מלך ספרד פליפה השישי, מלך הולנד וילם-אלכסנדר, מלך בלגיה פיליפ, יורש העצר הבריטי הנסיך מווילס צ'ארלס, יורש העצר של נורבגיה הנסיך הוקון מגנוס, נשיא צרפת עמנואל מקרון ונשיא גרמניה פרנק וולטר-שטיינמייר.
המלון יארח גם את נשיא איטליה סרג'יו מאטרלה, נשיא בולגריה רומן ראדב, נשיאת קרואטיה קולינדה גרבר-קיטרוביץ', שר החוץ של צרפת ז'אן-איב לה דריאן, שר החוץ של ספרד אלפונסו דאסטיס, שר החוץ של בלגיה דידייה ריינדרס והמושל הכללי של אוסטרליה דייוויד הארלי.
המלון יהפוך למבצר ממוגן לקראת פורום השואה הבינלאומי לציון 75 שנה לשחרור אושוויץ שיתקיים בחסות נשיא המדינה ראובן ריבלין.
"המלך דוד" ערוך לביקורים חשובים ומורכבים מסוג זה ובמרוצת השנים אירח שועי עולם, מלכים, נשיאים, ראשי מדינות ומפורסמים רבים.
במלון ישנם 233 חדרי אורחים הכוללים 37 סוויטות מפוארות, כגון: סוויטת ירושלים, הסוויטה הנשיאותית והסוויטה המלכותית.
מלון "המלך דוד"